**Vanglateenistuse orienteerumise juhend**

**AEG ja KOHT:** 18.05.2022 Loksa Koolimaja siseõues Tallinna tn 47

**STARDI ALGUS:** kell 11:00

**VÕISTLUS:** Individuaalne 1.5h kontrollajaga valikorienteerumine

**STARDIKORD:** Võistlus toimub eraldistardist 1 minutilise stardivahega. Osaleja saab kaardi 1 minut enne oma stardiaega

**TULEMUSTE ARVUTAMINE:** Võistleja tulemuseks on kontrollaja jooksul läbitud kontrollpunktide eest saadud plusside ja kontrollaja ületamise eest saadud miinuste summa.

Iga läbitud kontrollpunkti eest saab osaleja 3 plussi. Iga kontrollaja ületanud alanud minuti eest saab osaleja 1 minuse – see tähendab, et 1 sekund kontrollaja ületamist toob osalejale 1 miinuse, 61 sekundit kontrollaja ületamist toob osalejale 2 miinust jne.

**MÄRKESÜSTEEM:** Kasutatakse SportIdent Märkesüsteemi. Iga osaleja saab elektroonilise SI-pulga, millega tuleb kontrollpunktis märge teha. Näidispunkt asub stardi-finiši telgi juures.

**VÕISTLUSKAART ja MAASTIK:** Võistlus toimub Loksa linnas ja sellega vahetult külgnevais rannametsades. Kaardi mõõtkava on 1:10 000 (1cm kaardil vastab 100m looduses)

**OHUKOHAD:** Linnatänavate ületamine. Valgejõe ületamine on lubatud vaid sildade kaudu.

**KEELUALAD:** Kaardil oliivrohelise värviga kaetud õuealad, lillepeenrad.